EkBass/fiwiki-20250220-pages-articles huggingface dataset:
Mies joka kutistui

Mies joka kutistui eli Kutistuva mies () on vuonna 1957 ensi-iltansa saanut yhdysvaltalainen tieteiselokuva, jonka on ohjannut Jack Arnold. Elokuvan pääosia esittävät Grant Williams, Randy Stuart, April Kent, Paul Langton ja Billy Curtis. Elokuva voitti Hufo-palkinnon vuonna 1958, ja se oli ehdolla AFI:n palkinnon saajaksi kolmessa kategoriassa. Elokuvan päähenkilö altistuu radioaktiiviselle säteilylle ja hyönteismyrkylle ja alkaa kutistua yhä pienemmäksi. == Rooleissa == Luokka:Vuoden 1957 yhdysvaltalaiset elokuvat Luokka:Yhdysvaltalaiset tieteiselokuvat Luokka:Jack Arnoldin ohjaamat elokuvat
Krzeszowice

Krzeszowice on kaupunki Etelä-Puolassa, Vähä-Puolan voivodikunnassa, 16 kilometriä Krakovasta länteen. Kaupungissa on vajaat 10 000 asukasta. Paikallisjunalla matkaKrakovaan kestää parikymmentä minuuttia. == Lähteet == Luokka:Vähä-Puolan voivodikunnan kaupungit‎
Romsey

Romsey on noin asukkaan markkinakaupunki ja kunta (civil parish) Hampshiren kreivikunnassa Englannissa. Se kuuluu Testvalleyn kaupunkipiiriin ja sijaitsee 13 kilometriä Southamptonista luoteeseen ja 18 kilometriä Winchesteristä lounaaseen North Baddesley -nimisen kylän rajanaapurina.Romsey Hampshire County Council. Viitattu 29.9.2011. Romsey sijaitsee Testjoen varrella, jossa harjoitetaan lähinnä taimenen perhokalastusta.Environment Agency (2006).Fact file on the River Test Viitattu 29.9.2011 Kaupungin keskustaa hallitsee suuri Romseyn luostari. Romseyssa ovat asuneet esimerkiksi merkittävä 1900-luvun sotilas ja valtiomies Louis Mountbatten, 1800-luvun brittiläinen pääministeri Henry Palmerston sekä 1600-luvun filosofi ja taloustieteilijä William Petty. Romseyn ystävyyskaupunkeja ovat Paimpol Ranskan Bretagnessa, Treviglio Italiassa ja Battenberg Saksassa.Romseynet.Romsey twinning Viitattu 29.9.2011 == Lähteet == == Aiheesta muualla == Luokka:Asutut paikat Hampshiressä Luokka:Englannin kaupungit Luokka:Englannin kunnat
Artova Film Festival AFF

Artova Film Festival AFF on alueellinen, vuosittainen, syyskuussa järjestettävä elokuvafestivaali Helsingin Arabianrannassa. Festivaali kestää kaksi päivää ja näytökset ovat Arcadan tiloissa. Vuonna 2011 festivaali sisälsi kymmenen näytöstä. Festivaaleilla esitettiin 52 elokuvaa kilpailu- ja näytössarjoissa. Esitetyt elokuvat olivat kokonaisuus uusia Artovan (Arabianranta, Toukola, Vanhakaupunki) alueen elokuvia (joku elokuvan tekijöistä on asunut/asuu, opiskellut/opiskelee, työskennellyt/työskentelee Artovan alueella, tai elokuva on kuvattu tai tuotettu alueella). Vuonna 2011 AFF:n kilpailun esikarsintaan jätettiin 89 elokuvaa, joista kilpailusarjoissa näytettiin 27. Voittajat valitsivat alan ammattilaisista koottu jury: Pekko Pesonen, Paavo Westerberg, Magnus Silfvenius ja Peter Westerholm. Puheenjohtajana toimi Miikko Oikkonen. Vuonna 2012 kilpailusarjoihin lähetettiin 94 elokuvaa. Tuomaristoon kuuluivat Reetta Aalto, Sami Sänpäkkilä ja Olli Sulopuisto. Puheenjohtajina toimivat Azar Saiyar ja Mari Andersson. Vuonna 2013 kilpailusarjassa oli ainoastaan lyhytelokuvia. Kilpailevat elokuvat esitettiin neljässä näytöksessä: Rajaton, Etäältä, Rajalla ja Läheltä. Tuomaristoon kuuluivat ohjaajat Anna Korhonen ja Teemu Nikki sekä näyttelijä Eero Ritala, puheenjohtajinaan Iiris Lehtinen ja Noora Lindroos. == Palkinnot == ===2011=== * Paras fiktio: Puita ja semmoisia * Paras dokumentti: Räsynuket * Artova Kino -palkinto: Olisin toivonut sinut vierelleni * Urbaani luovuus -palkinto: Får man saga udda * Stadi.TV-kunniakirja: Jumalan palveluksessa ===2012=== * Paras pitkä elokuva: Ikuisesti sinun (ohj. Mia Halme) * Paras lyhyt dokumentti: Hypermarket Nation (ohj. Paula Korva) * Paras lyhyt fiktio: Korsoteoria (ohj. Antti Heikki Pesonen) * Pitkän elokuvan kunniamaininta: Punaisen metsän hotelli (ohj. Mika Koskinen) * Lyhyen dokumentin kunniamaininta: Vem plockar upp skärvor av ett sprucket jag (ohj. Anna-Sofia Nylund) * Lyhyen fiktion kunniamaininta: Konflikti jumalan kanssa (ohj. Hannaleena Hauru) * DocLounge-kunniamaininta: Hypermarket Nation (ohj. Paula Korva) * Dokumentin Muoto-palkinto Laserskater * Fiktion Muoto-palkinto: Djurens dag ===2013=== * Paras fiktio: Sirocco * Paras dokumentti: Disco * Kunniamaininta visuaalisuudesta: Voor ons Vergeet * Kunniamaininta tekemisen meiningistä: Psykopoesis * DocLounge-kunniamaininta: Aamulla viemme lapset metsään * Yleisön suosikkilyhäri: Treffit ==Lähteet== ==Aiheesta muualla== * Artova Film Festival AFF Luokka:Suomalaiset elokuvajuhlat Luokka:Helsingin tapahtumat
Firestone

Firestone Tire and Rubber Company on yhdysvaltalainen rengasvalmistaja. Yritys valmistaa renkaita farmariautoihin, mönkijöihin, buggy-jeeppeihin ja monille muille automerkeille, kuten Fordille. Yrityksen perusti vuonna 1900 Harvey Firestone, joka pian ystävystyi Henry Fordin kanssa ja alkoi toimittaa renkaita Ford-malleihin. Yrityksen päämaja sijaitsee Nashvillessa, Tennesseessä. Vuonna 1988 yritys myytiin japanilaiselle rengasvalmistaja Bridgestonelle. Nykyään yritys toimittaa renkaat IndyCar-sarjoihin ja on Indy Lights -sarjan pääsponsori. ==Aiheesta muualla== https://www.firestone.fi/ Luokka:Rengasvalmistajat Luokka:Yhdysvaltalaiset teollisuusyritykset
Zayed Khan

Zayed Khan (s. 5. heinäkuuta 1980 Bombay, Maharashtra, Intia) on intialainen näyttelijä. Hän teki näyttelijändebyyttinsä elokuvassa Chura Liyaa Hai Tumne (2003). Hänen seuraava elokuvansa oli Main Hoon Na (2004), josta hän sai parhaan miessivuosan Filmfare Awards -ehdokkuuden. == Yksityiselämä == Khanin vanhemmat ovat entinen näyttelijä Sanjay Khan ja Zarine Khan. Hänen isänsä suku on Afganistanista. Hänellä on kolme vanhempaa sisarta, ja näyttelijä Hrithik Roshan oli hänen lankonsa. Khan on näyttelijä Feroz Khanin veljenpoika ja Fardeen Khanin serkku. Khan meni naimisiin Malaika Parekhin kanssa 20. marraskuuta 2005. Heidän ensimmäinen poikansa syntyi tammikuussa 2008. Heidän toinen poikansa syntyi syyskuussa 2011. == Filmografia == Vuosi Elokuva Rooli Muuta 2003 Chura Liyaa Hai Tumne Vijay Chouhan/Prakash Yogi/Vishal Malhotra 2004 Main Hoon Na Lakshman Prasad Sharma (Lucky) Parhaan miessivuosan Filmfare Awards -ehdokkuus 2005 Shaadi No. 1 Veer Dus Aditya Singh Shabd Yash Vaada Karan 2006 Rocky: The Rebel Rocky Fight Club – Members Only Vicky Khanna 2007 Cash Dhananjay Speed Sandeep Arora Om Shanti Om Itsenään Erikoisesiintyminen laulussa ”Deewangi Deewangi” 2008 Mission Istaanbul Vikas Sagar Yuvvraaj Danny Yuvvraaj 2009 Blue Sam/Aditiya 2010 Anjaana Anjaani Kunal Nanda 2011 Love Breakups Zindagi Jai Malhotra 2012 Tezz Aadil Khan 2015 Sharafat Gayi Tel Lene Prithvi Khurana 2021 Desi Magic Kunal == Lähteet == == Aiheesta muualla == * Luokka:Intialaiset näyttelijät Luokka:Vuonna 1980 syntyneet Luokka:Elävät henkilöt
Korpivaara

Korpivaara voi viitata seuraaviin: == Sukunimi == * Eemeli Korpivaara (1883–1933), sotaylituomari ja korkeimman oikeuden oikeusneuvos * Heta Korpivaara (s. 1984), koripalloilija * Jouko Korpivaara (1920–2000), insinööri ja yritysjohtaja, teollisuusneuvos, Juhani Korpivaaran poika * Juhani Korpivaara (synt. Malkamäki, välillä Pollari, 1887–1960), Korpivaara Oy:n perustaja * Paavo Korpivaara (1922–2004), yrittäjä ja yritysjohtaja, kauppaneuvos, Juhani Korpivaaran poika * Riitta Korpivaara (s. 1958), suurlähettiläs * Susanna Korpivaara (s. 1972), yritysjohtaja ja poliittinen taustavaikuttaja == Muita == *Korpivaara, autojen maahantuontiyritys *Korpivaara, kylä Liperissä Luokka:Luettelot henkilöistä sukunimen mukaan
Propyfenatsoni

Propyfenatsoni on tulehduskipulääkkeiden ryhmään kuuluva lääkeaine. Sitä markkinoidaan nopeavaikutteisena lääkeaineena akuuttien kiputilojen, kuten hammassäryn lievittämiseen. Lääkeaine ei ole enää nykyisin Suomen markkinoilla, mutta sitä myydään Länsi-Euroopan maissa. == Aiheesta muualla == *PubChem: Propyphenazone *Kyoto Encyclopedia of Genes and Genomes (KEGG): Propyphenazone *ChemBlink: Propyphenazone Luokka:Tulehduskipulääkkeet
Maalaispojan laulut

Maalaispojan laulut on tribuuttialbumi, joka sisältää eri laulaja tulkintoja Mikko Alatalon kappaleista. Se julkaistiin 21. syyskuuta 2011. Albumi on äänitetty ”livenä” ja koottu keväällä 2011 nauhoitetusta Alatalon 60-vuotisjuhlakonsertista. Levyn tuotto kohdistettiin ADHD-järjestötyöhön. == Kappaleet == == Lähteet == * Albumi artistin omilla kotisivuilla === Viitteet === Luokka:Tribuuttialbumit Luokka:Vuoden 2011 albumit Luokka:Suomalaiset popalbumit Luokka:Suomalaiset rockalbumit Luokka:Suomalaiset iskelmäalbumit
Jääpallon SM-sarjakausi 1986–1987

Jääpallon Suomenmestaruus 1987 ratkaistiin kaksinkertaisen sarjan päätteeksi pelatuilla play off -otteluilla. Helsingin IFK voitti mestaruuden. == Mestaruussarja == === Sarjataulukko === Joukkue O V T H Maalit P Helsingin IFK 18 13 2 3 98–56 28 Porvoon Akilles 18 12 2 4 96–52 26 Oulun Luistinseura 18 10 3 5 81–36 23 Veitsiluodon Vastus 18 11 0 7 93–77 22 Lappeenrannan Veiterä 18 9 3 6 82–58 21 Botnia-69 18 8 2 8 84–64 18 Mikkelin Kampparit 18 5 4 9 60–90 14 Warkauden Pallo -35 18 6 1 11 62–84 13 Rovaniemen Palloseura 18 5 3 10 55–81 13 Keminmaan Pallo 18 1 0 17 41–154 2 KemPa putosi sarjasta suoraan. RoPS karsintaan. ===Karsintasarja=== Joukkue Pisteet Oulun Palloseura 9 Jyväskylän Seudun Palloseura 7 Rovaniemen Palloseura 5 Kulosaaren Vesta 3 OPS ja JPS nousivat SM-sarjaan, josta RoPS putosi. ===Runkosarjan parhaat pisteentekijät=== Sija Pelaaja Joukkue Maalit Syötöt Pisteet 1\. Leo Segerman Vastus 36 14 50 2\. Matti Alatalo OLS 30 11 41 3\. Pekka Vartiainen Akilles 31 9 40 4\. Esko Korhonen Botnia 29 10 39 5\. Veikko Niemikorpi HIFK 24 12 36 6\. Hannu Lukkarinen Kampparit 22 8 30 == Välierät == Välierät pelattiin kaksiosaisina ja ne aloitettiin runkosarjassa huonommin sijoittuneen kotikentällä. Joukkue 1 Tulos Joukkue 2 Ottelu 1 Ottelu 2 Veitsiluodon Vastus 5–14 Helsingin IFK 2–4 (0–3) 3–10 (1–5) Oulun Luistinseura 15–4 Porvoon Akilles 4–4 (2–2) 11–0 (–) == Loppuottelut == Joukkue 1 Tulos Joukkue 2 Helsingin IFK 3–1 (1–0) Oulun Luistinseura ==Lopulliset sijoitukset== Sija Joukkue 1\. Helsingin IFK 2\. Oulun Luistinseura 3\. Porvoon Akilles 4\. Veitsiluodon Vastus == Suomen mestarit == HIFK: Risto Ruokolainen, Ben Söderling, Johan Stierncreutz, Markku Björn, Henri Airava, Kari Kiviharju, Jarmo Haavisto, Kari Peuhkuri, Heikki Raitavuo, Yrjö Skaffari, Juha Lamppu, Petri Partanen, Veikko Niemikorpi, Sami Lehto, Tuomo Säävälä, Tapio Eräheimo, Kauko Rautiainen, Mika Sirkkiö ja Niclas Sacklén. Valmentaja: Kari Kiviharju. == Lähteet == * Siukonen-Ahola: Urheilu Jätti 1988, Gummerus (ISBN 951-8920-00-1) * Anttinen: Vuosisata jääpalloa, Multiprint Oulu 2011 Luokka:Jääpallon SM-sarja Luokka:Vuoden 1986 jääpallo Luokka:Vuoden 1987 jääpallo
Castletownbere

Castletownbere () on pieni kaupunki Irlannissa Corkin kreivikunnassa. Kaupunki sijaitsee Irlannin lounaisrannikkolla West Corkin alueella, Berehavenin satamassa Bantry Bayn tuntumassa. Siitä käytetään myös nimitystä Castletown Berehaven. Kaupungin väkiluku on 868 (vuonna 2006)Tilasto s. 40, viitattu 29.9.2011 Kaupungin nimi juontuu siellä aikoinaan olleesta MacCartyn linnastaIn Your Footsteps, viitattu 29.9.2011 eikä Dunboyn linnasta, joka kuului O'Sullivanin klaanille. Lähellä sijainneen Puxleyn kartanon poltti IRA vuonna 1920. ==Lähteet== == Aiheesta muualla == Luokka:Irlannin kaupungit
Lough Swilly

Lough Swilly ( "Varjojen järvi" tai "Silmien järvi") on 25 mailia (noin 40 kilometriä) pitkä jääkautinen vuono tai lahti Irlannissa Inishowenin niemimaan ja Fanadin niemimaan välissä Donegalin kreivikunnassa. Se on Carlingford Loughin ja Killary Harbourin ohella yksi Irlannin kolmesta jääkautisesta vuonosta. Luokka:Irlannin merialueet
Hyvä voittaa

Hyvä voittaa on Juha Tapion seitsemäs studioalbumi, joka julkaistiin 21. syyskuuta 2011. Albumi ylitti platinalevyyn oikeuttavat 20 000 kappaleen myynnin kahdessa päivässä nousten suoraan Suomen virallisen albumilistan kärkeen. Hyvä voittaa valittiin vuoden 2012 Iskelmä-gaalassa vuoden 2011 parhaaksi albumiksi. Albumi ylitti kaksinkertaisen platinamyyntirajan 11. kesäkuuta 2012. Albumilta on julkaistu kolme singleä; "En mitään, en ketään", "Sitkeä sydän" ja "Rakastan niin kauan kuin mä voin". Lisäksi kappaleista "Sitkeä sydän" ja "Rakastan niin kauan kuin mä voin" on kuvattu musiikkivideot. Lisäksi Juha osallistui "Sitkeä sydän"-kappaleella Syksyn sävelen. == Kappalelista == Kaikki sävellykset ja sanoitukset ovat Juha Tapion käsialaa # # # # # # # # # # # == Muusikot == * Juha Tapio – laulu, akustinen kitara, taustalaulu * Ako Kiiski – bassokitara * Marzi Nyman – kitara ja mandoliini * Ville Riippa – koskettimet, jousisovitukset, taustalaulu * Kalle Torniainen – rummut ja lyömäsoittimet * Jaakko Kääriäinen – akustinen kitara (kappaleissa 3 ja 7), sähkökitara (kappaleessa 1) * Eppu Kosonen – taustalaulu == Lähteet == Luokka:Juha Tapion albumit Luokka:Vuoden 2011 albumit
Ariel Zeevi

Ariel Zeevi (, s. 16. tammikuuta 1977 Bnei Brak) on israelilainen judoka. Hän on olympia- ja MM-mitalisti sekä nelinkertainen Euroopan-mestari. Zeevi sai pronssia vuoden 2004 Ateenan olympialaisten 100 kg:n painoluokassa. Sydneyn olympialaisissa 2000 hän oli samassa sarjassa viides. Münchenin MM- kilpailuissa 2001 hän sai avoimessa luokassa hopeaa. 100 kg:n sarjassa hän on ollut MM-kilpailuissa viides Birminghamissa 1999 ja seitsemäs Pariisissa 1997. Zeevi on voittanut 100 kg:n painoluokan Euroopan-mestaruuden Pariisissa 2001, Düsseldorfissa 2003, Bukarestissa 2004 ja Tšeljabinskissa 2012. EM-hopeaa hän on saanut samassa sarjassa Rotterdamissa 2005 sekä pronssia Bratislavassa 1999, Belgradissa 2007, Lissabonissa 2008 ja Wienissä 2010. Lisäksi hän on ollut EM-kilpailuissa viides Mariborissa 2002, Tampereella 2006 ja Tbilisissä 2009 sekä seitsemäs Istanbulissa 2011. Zeevi saavutti alle 20-vuotiaiden EM- kilpailujen 86 kg:n painoluokassa pronssia Lissabonissa 1994 ja kultaa Valladolidissa 1995. Hän on saavuttanut maailmancup- ja Continental Open -kilpailuissa yhdeksän turnausvoittoa, kolme kakkossijaa ja yhdeksän kolmossijaa sekä Masters-, Grand Prix - ja Grand Slam -kilpailuissa yhden voiton, yhden kakkossijan ja kaksi kolmossijaa. Hän on voittanut kaksitoista Israelin-mestaruutta. == Lähteet == Luokka:Israelilaiset judokat Luokka:Israelilaiset olympiamitalistit Luokka:Vuonna 1977 syntyneet Luokka:Elävät henkilöt
Cork Harbour

Cork Harbour () on luonnonsatama ja estuaari Leejoen suulla Irlannissa Corkin kreivikunnassa. Siitä on mainittu, että se olisi "maailman toiseksi suurin luonnonsatama maailman merenkulkualueilla" (Australian Sydneyssä olevan Port Jacksonin jälkeen). == Saaret == Cork Harbour käsittää suuren joukon saaria, joista asuttuja ovat: *Great Island, joka on saarista suurin ja asukasluvultaan yli 10000. Saarella sijaitsee Cobhin kaupunki. *Fota Island, jolla sijaitsee Fota Wildlife Park, Fota Golf Course, Fota House sekä Sheraton hotelli *Little Island, jolla on asuin- ja teollisuusalueita *Haulbowline Island, jolla sijaitsee Irlannin laivaston esikunta *Spike Island, joka on entinen vankilasaari *Harper Island *Hop Island *Weir Island *Brick Island *Corkbeg Island, jolla sijaitsee Whitegaten öljynjalostamo *Brown Island *Rocky Island, jolla on sijainnut Britannian kuninkaallisen laivaston varastot. Saari oli Irish Steelin varastona vuoteen 2002 ja nykyisin krematoriona. Luokka:Irlannin merialueet Luokka:Irlannin satamat Luokka:Cork
Milan Ercegan

Milan Ercegan (18. huhtikuuta 1916 – 11. tammikuuta 2011) oli jugoslavialainen painivaikuttaja, joka teki mittavan elämäntyön lajin parissa.http://fila- official.com/index.php?option=com_content&view;=article&id;=631%3Amilan- ercegan-yug&catid;=111%3Aleadership&Itemid;=100354⟨=en Ercegan toimi 16 vuoden ajan vuosina 1956-1972 kansainvälisen painiliiton FILA:n pääsihteerinä. Vuonna 1972 hänet valittiin ranskalaisen Roger Coulonin seuraajaksi FILA:n puheenjohtajaksi, missä toimessa hän työskenteli 30 vuotta. Erceganin avustuksella järjestettiin ensimmäisen kerran vuonna 1973 painin maailmancup. Hänen puheenjohtajakaudellaan FILA:n 40 000 Sveitsin frangin velka muuttui 15 miljoonan ylijäämäksi. Ercegan toimi aktiivisesti naispainin kehittäjänä, ja painityyli teki ensiesiintymisensä olympialajina Ateenassa 2004. Hänen esityksestään alettiin järjestää juniorien maailmanmestaruuskilpailuja ja kadettien maanosakohtaisia mestaruuskilpailuja. Painin historiaa käsitteleviä kirjoja Ercegan julkaisi yhteistyössä bulgarialaisen Raiko Petrovin kanssa kolme kappaletta. Hän oli myös mukana käynnistämässä painivalmentajien koulutustoimintaa ja suunnitelmaa, jossa kehitysmaihin lähetettiin painitarvikkeita.http://themat.com/section.php?section_id=3&page;=showarticle&ArticleID;=22956 http://www.fila- official.com/index.php?option=com_content&view;=article&id;=12%3Ala-fila- origines-et-histoire&catid;=85%3Apages&Itemid;=100152⟨=en Ercegan jäi eläkkeelle FILA:n puheenjohtajan virasta vuonna 2002, jolloin hän oli 86-vuotias. Hänen seuraajakseen valittiin sveitsiläinen Raphaël Martinetti.http://www.painiliitto.net/ajankohtaista/Milan%20Ercegan%20lopettaa.shtml Ercegan nimettiin ensimmäisten joukossa vuonna 2003 FILA:n kunniagalleriaan.http://www.themat.com/section.php?section_id=3&page;=showarticle&ArticleID;=6390 Hän kuoli 94-vuotiaana vuonna 2011. == Lähteet == Luokka:Paini Luokka:Vuonna 1916 syntyneet Luokka:Vuonna 2011 kuolleet Luokka:Jugoslavialaiset henkilöt Luokka:Urheiluvaikuttajat
Topi Helin

Topi Helin on suomalainen potkunyrkkeilijä. Helin on kilpaillut K-1-nyrkkeilyssä ja thainyrkkeilyssä, joista jälkimmäisessä hän on moninkertainen Suomen mestari. Helin voitti alle 91 kilon raskaan sarjan maailmanmestaruuden vuonna 2003. ==Aiheesta muualla== * Topi Helinin K-1-profiili Luokka:Suomalaiset potkunyrkkeilijät Luokka:Syntymävuosi puuttuu Luokka:Elävät henkilöt
Fabian Frei

Fabian Frei (s. 8. tammikuuta 1989 Frauenfeld, Sveitsi) on sveitsiläinen jalkapalloilija. Hän on edustanut pitkään Baselia ja on pelannut kotimaansa lisäksi myös Saksassa. Hän on pelipaikaltaan hyökkäävä keskikenttäpelaaja.Fabian Frei National Football Teams -sivustolla == Seurajoukkueura == Frei pelasi Frauenfeldin ja Winterthurin nuorisoakatemioissa ennen siirtymistään Baselin akatemiaan vuonna 2005. Ensimmäisen kutsunsa seuran edustusjoukkueeseen hän sai kaudella 2007–2008, jota ennen hän oli esiintynyt vakuuttavasti nuorisojoukkueissa. Ensiesiintymisensä Frei teki 22. heinäkuuta 2007 ottelussa Zürichia vastaan. Hän pelasi kauden aikana sekä sarja- että cup-otteluita. Maalitilinsä joukkueessa hän avasi 4. joulukuuta 2008 ottelussa Aarauta vastaan. Heinäkuussa 2009 joukkueen vahvistettua materiaaliaan huomattavasti kesän aikana, uusi päävalmentaja Thorsten Fink lainasi Frein St. Galleniin. Kahden vietetyn lainakauden aikana hän pelasi yhteensä 64 ottelua ja teki niissä 13 maalia. Kaudeksi 2011–2012 hän palasi takaisin omistajaseuraansa. Kesästä 2015 tammikuuhun 2018 hän edusti saksalaisseura Mainzia ja pelasi Bundesliigassa 53 ottelua, joissa hän teki yhden maalin Frei on pelannut Sveitsin maajoukkueessa 14 maaottelua ja tehnyt niissä kolme maalia vuosina 2011–2018. EM-kilpailuissa 2016 hän pääsi yhdessä alkulohko-ottelussa vaihtopelaajana kentälle. Baselissa pelasi myös hänen maanmiehensä ja nimikaimansa Alexander Frei, mutta he eivät ole toisilleen sukua.Fabian and Alexander Frei Unrelated Socqer.com. Viitattu 30.9.2011. == Saavutukset == Basel: * Sveitsin Superliigan mestaruus: 2007–2008, 2011–2012, 2012–2013, 2013–2014 * Sveitsin cup -mestaruus: 2007–2008, 2011–2012 == Lähteet == == Aiheesta muualla == * Fabian Frein esittely ja tilastot Sveitsin Superliigan sivustolla Luokka:Sveitsiläiset jalkapalloilijat Luokka:Vuonna 1989 syntyneet Luokka:Elävät henkilöt
Röyhytattaret

Röyhytattaret (Aconogonon) oli kasvisuku tatarkasvien heimossa. Nykyisin suku ei enää ole taksonomisessa käytössä, vaan se luokitellaan kurjentattarien synonyymiksi. Röyhytattaret ovat isokokoisia, monivuotisia ruohoja. Niiden kukintotertut ovat runsas- ja pienikukkaisia. Monia suvun lajeista viljellään koristekasveina. == Lajeja == * alppiröyhytatar eli alppitatar (Aconogonon alpinum eli nyk. Koenigia alpina) * idänröyhytatar (Aconogonon polymorphum) * kaitaröyhytatar eli röyhytatar (Aconogonon divaricatum eli Koenigia divaricata) * laavaröyhytatar eli laavatatar (Aconogonon weyrichii eli Koenigia weyrichii) * pikkuröyhytatar (Aconogonon nakaii eli Persicaria nakaii) * seljaröyhytatar (Aconogonon polystachyum eli Koenigia polystachya) (syn. seljatatar Persicaria wallichii)Suuri Pohjolan kasvio, s. 108. * suomenröyhytatar eli suomentatar (Aconogonon × fennicum, aik. A. alpinum × weyrichii eli Koenigia × fennica) alppiröyhytatar X laavaröyhytatar * syysröyhytatar (Aconogonon molle) == Lähteet == * === Viitteet === == Aiheesta muualla == * Finto: Kassu – Kasvien suomenkieliset nimet: Aconogonon * Den virtuella floran: Aconogonon * ITIS: Aconogonon * Flora of Pakistan: Aconogonon Luokka:Tatarkasvit *
Laura Gustafsson

Laura Gustafsson (s. 9. heinäkuuta 1983 Mäntsälä) on suomalainen kirjailija ja näytelmäkirjailija. == Elämä ja ura == Gustafsson syntyi Porvoossa ja kasvoi Mäntsälässä. Gustafsson on valmistunut humanististen tieteiden kandidaatiksi Helsingin yliopistosta pääaineenaan kotimainen kirjallisuus. Vuodesta 2007 hän opiskeli dramaturgiaa Teatterikorkeakoulussa, josta valmistui teatteritaiteen maisteriksi 2012. Syksyllä 2010 Gustafsson voitti Vasemmistonuorten novellikilpailun novellillaan Kesä Rynkyn kanssa. Hänen esikoisromaaninsa Huorasatu julkaistiin syksyllä 2011. Se perustui Gustafssonin aiemmin kirjoittamaan samannimiseen näytelmään. Teos oli ilmestymisvuonnaan ehdolla Helsingin Sanomien kirjallisuuspalkinnon ja Finlandia-palkinnon saajaksi. Romaanin käännösoikeudet on myyty Saksaan ja Ranskaan. Gustafssonin toinen romaani, Anomalia, ilmestyi syksyllä 2013 ja kolmas, Korpisoturi, vuonna 2016. Vuonna 2012 Gustafssonin aloitti kuvataiteilija Terike Haapojan kanssa taiteellistieteellisen Toisten historia -hankkeen, jossa tutkitaan maailmanhistoriaa eläinten näkökulmasta. Projekti pitää sisällään näyttelyitä, seminaareja, tekstejä ja interventioita. Toisten historia -blogissa käsitellään oheismateriaalia, kehitellään ideoita ja raportoidaan toiminnasta. Vuoden 2013 lopulla hankkeeseen kuuluva Naudan Historian Museo -näyttely oli esillä Helsingin Kaapelitehtaalla. Naudan Historian Museon tarkoitus on kertoa historiaa jonkun muun eläimen kuin ihmisen näkökulmasta. Hanke palkittiin Vuoden Kiila -palkinnolla 2013 ja Mediataiteen valtionpalkinnolla 2016. Gustafsson & Haapojan näyttely Siat Seinäjoen taidehallissa vuonna 2021 herätti keskustelua. Gustafssonin puoliso on toimittaja Jari Tamminen. == Teokset == === Romaanit === * * * * * * Mikään ei todella katoa. Otava, 2023. ISBN 9789511449140 === Novellit === * Kesä Rynkyn kanssa. Kokoelmassa Aaltonen, Veera (toim.): Kesä Rynkyn kanssa ja muita novelleja. Helsinki: Into, 2010. === Näytelmät === Suluissa on mainittu teatteri, jossa näytelmä on saanut kantaesityksensä. * Huorasatu, 2010 (Teatterikorkeakoulu) * Hevoshullu, 2011 (Lappeenrannan kaupunginteatteri) * SupersankariTAR, 2012 (Koko-teatteri) * Kikka Fan Club, 2017 (Teatteri Jurkka) === Kuunnelmat === * Pet Shop – aikuisten kauhusatu, 2012 (Radioteatteri) === Muut === * Gustafsson, Laura & Haapoja, Terike: Epäihmisyyden ensyklopedia. Helsinki: Into, 2016. ISBN 9789522646965 * Gustafsson, Laura & Haapoja, Terike: Bud Book: Manual for Earthly Living. Helsinki: HAM – Helsinki Art Museum, 2020. ISBN 9789525939262 * Gustafsson, Laura: History According to Cattle. Helsinki: Into-Kustannus, 2015. ISBN 978-952-264-426-8 * Dialogi Väinö Linnan kanssa. Kokoelmassa Nummi, Jyrki, et al. Väinö Linna: Tunnettu ja tuntematon. Helsinki: Werner Söderstöm Osakeyhtiö, 2020. ISBN 978-951-0-45200-4 == Lähteet == == Aiheesta muualla == * * Luokka:Suomalaiset kirjailijat Luokka:Suomalaiset näytelmäkirjailijat Luokka: Suomalaiset feministit Luokka:Vuonna 1983 syntyneet Luokka:Elävät henkilöt
Bruno César

Bruno César Zanaki (s. 3. marraskuuta 1988 Santa Bárbara d'Oeste, Brasilia) on brasilialainen jalkapalloilija. Hän on pelipaikaltaan hyökkäävä keskikenttäpelaaja. Bruno César siirtyi lissabonilaiseen Sportingiin neljävuotisella sopimuksella marraskuussa 2015 toisesta portugalilaisseurasta Estorilista. Hän ehti edustaa Estorilia ainoastaan 11 ottelussa. == Aiheesta muualla == * Bruno Césarin esittely Zerozero-sivustolla Luokka:Brasilialaiset jalkapalloilijat Luokka:Vuonna 1988 syntyneet Luokka:Elävät henkilöt
Jääpallon SM-kilpailu 1909

Suomen jääpallomestaruus ratkaistiin talvella 1909 cup-kilpailussa. Kilpailuun osallistui viisi joukkuetta, helsinkiläiset Polyteknikkojen Urheiluseura, Helsingin IFK ja Unitas, sekä viipurilaiset Reipas ja Viipurin IFK. Kiinnostusta SM-kilpailuihin osallistumiseen oli muuallakin kuin Helsingissä ja Viipurissa, mutta mestaruuskilpailujen kustannukset olivat monille seuroille osallistumisen esteenä. SM-kilpailuissa PUS aloitti hallitsevana mestarina suoraan finaalissa, missä se sai vastaansa Helsingin IFK:n. PUS uusi mestaruutensa voittamalla ottelun maalein 6-4. == Alkuerät == Joukkue #1 Tulos Joukkue #2 Helsingin IFK 13–2 (5-0) Sportklubben Unitas Viipurin Reipas 6–2 (6-1) Viipurin IFK 06.02.1909 Hufvudstadsbladet no 35 08.02.1909 Wiborgs Nyheter no 31 01.01.1909 Suomen Urheilulehti no 4 == Välierä == Joukkue #1 Tulos Joukkue #2 Viipurin Reipas 3–7 Helsingin IFK Reipas teki ottelusta protestin, mutta se ei aiheuttanut toimenpiteitä.22.02.1909 Måndagen no 803.03.1909 Hufvudstadsbladet no 60 == Loppuottelu == Joukkue #1 Tulos Joukkue #2 Polyteknikkojen Urheiluseura 6–4 (4-1) Helsingin IFK 22.03.1909 Nya Pressen no 67 == Lopulliset sijoitukset == Sija Joukkue 1\. Polyteknikkojen Urheiluseura 2\. Helsingin IFK 3\. Viipurin Reipas 4.-5. Sportklubben Unitas 4.-5. Viipurin IFK == Lähteet == Luokka:Jääpallon Suomen-mestaruuskilpailut Luokka:Vuoden 1909 jääpallo
Jääpallon SM-kilpailu 1910

Suomen jääpallomestaruus ratkaistiin talvella 1910 cup-kilpailussa. Kilpailuun osallistui vain kolme joukkuetta, jolloin mestaruuden ratkaisemiseen tarvittiin vain kaksi ottelua. Polyteknikkojen Urheiluseura aloitti hallitsevana mestarina suoraan finaalissa. Vastaansa se sai Helsingin IFK:n, joka välieräottelussaan voitti Viipurin Reippaan. Loppuottelussa HIFK ylsi ensimmäiseen mestaruuteensa. == Välierä == Joukkue #1 Tulos Joukkue #2 Helsingin IFK 9–2 (3–2) Viipurin Reipas 31.1.1910 Hufvudstadsbladet no 30 == Loppuottelu == Joukkue #1 Tulos Joukkue #2 Helsingin IFK 12–4 (3–3) Polyteknikkojen Urheiluseura 14.2.1910 Åbo Underrättelser no 44 ==Lopulliset sijoitukset== Sija Joukkue 1\. Helsingin IFK 2\. Polyteknikkojen Urheiluseura 3\. Viipurin Reipas == Mestarijoukkue == HIFK:n mestarijoukkue: Birger Ehrnrooth, Anders Skogström, Hans Nyman, Walter Sjöholm, Bror Wiberg, Raoul Winter, Viking Hulldén, Gabriel von Bonsdorff, Ivar Sundman, Walter Horn, Gunnar Mangström. == Lähteet == Luokka:Jääpallon Suomen-mestaruuskilpailut Luokka:Vuoden 1910 jääpallo
Titanic (norjalainen rockyhtye)

Titanic on norjalainen rockyhtye. Se toimi ensimmäisen kerran vuosina 1969–1979, mutta perustettiin myöhemmin uudelleen. Yhtyeen muodostivat Kenny Aas, Kjell Asperud, John Lorck, Janne Løseth, Roy Robinson (laulaja) ja lyhyen aikaa John Williamson. Se julkaisi useita menestyneitä albumeita ennen kuin hajosi vuonna 1979. Kappaleet sävelsi pääasiassa yhtyeen perustaja Janne Løseth ja Robinson teki niihin englanninkieliset sanat. Lokakuussa 1971 instrumentaalikappale ”Sultana” nousi Englannin singlelistan viidenneksi. 1970-luvun lopussa Janne Løseth ryhtyi soolouralle ja julkaisi useita singlejä. Myöhemmin hän siirtyi laulajaksi ranskalaiseen Space-nimiseen yhtyeeseen. 1990-luvun lopussa Løseth jätti Space-yhtyeen ja muodosti Roy Robinsonin kanssa duon, joka julkaisi yhden albumin Lower the Atlantic. Tämä duo oli lyhytaikainen. Vuonna 2006 Løseth kokosi Titanicin uudelleen kolmen uuden soittajan kanssa: Mick Walkerin, Phil Wiltonin ja Didier Blumin. Myöhemmin yhtyeeseen liittyi myös Roy Robinson laulajaksi. Tämä kvintetti julkaisi samana vuonna levyn I'm the Law. Uusin levy on vuodelta 2009 ja nimeltään Ashes and Diamonds. Vuoden 2009 lopulla Roy Robinson sai aivoinfarktin, jonka takia hän joutui jättämään yhtyeen toistaiseksi. Janne Løseth hoiti tämän jälkeen lauluosuudet. Robinsonin ja Walkerin tilalle kiinnitettiin Chris Kleiner ja Jean-Pierre Sjöberg. ==Diskografia== ===Albumit=== *Titanic - 1970 - CBS Records *Sea Wolf - 1971 - CBS Records *Eagle Rock - 1973 - CBS Records *Ballad Of A Rock 'N Roll Loser - 1975 - CBS Records *Return Of Drakkar - 1977 - Egg Records *Eye Of The Hurricane - 1979 - Egg Records *Lower The Atlantic - 1993 - Metal Enterprises *Ashes and Diamonds - 2009 - Repertoire Records ===Singlet=== *"Sing Fool Sing" - CBS 5365 (serie) GEMENI) *"Sultana" - 1971 - CBS *"Santa Fé" - 1971 - ?? *"Rain 2000" - 1972 - CBS Holland *"Richmond Express" - 1973 - CBS France *"Macumba" - 1973 - CBS France *"Dance Baby Dance (Frisco Queen)" / "Hollywood (Oh La La)" - 1979 - Ariola, 107014 - Netherlands *"Iceberg" ==Aiheesta muualla== * Viralliset kotisivut Luokka:Norjalaiset rockyhtyeet
William Petzäll

William Nils Erich Petzäll (26. elokuuta 1988 Filipstad – 2012 VarbergSvD Nyheter 1.9.2012) oli ruotsalainen poliitikko, joka valittiin parlamenttiin vuonna 2010 Ruotsidemokraattien listalta Taalainmaan läänistä. Hän toimi Sverigedemokratisk Ungdomin eli puolueensa nuorisojärjestön puheenjohtajana vuodesta 2010 muutamia talvikuukausia vuoteen 2011. Ennen parlamenttiuraa hän oli puolueensa kunnanvaltuutettuna Boråsissa neljä vuotta. Hän ei tullut kuitenkaan valituksi parlamenttiin Länsi-Göötanmaan eteläisestä vaalipiiristä, johon hänen kotikaupunkinsa Borås kuului, vaan Ruotsin vaalijärjestelmän erikoisuuksien mukaan siis Taalainmaalta. Sittemmin hän asui Hallandin Varbergissa. William Petzäll toimi aktiivisesti monissa puolueensa elimissä kuten puolueen maahanmuuttopoliittisen jaoston vetäjänä. William Petzällin poliittiseen uraan liittyi myös vastoinkäymisiä. Hänen parlamentin suurimmaksi kohonnut taksilaskunsa herätti huomioita, joskin valtiopäivien turvallisuusosasto oli suositellut taksin käyttöä turvallisuussyistä. Hänellä tiedetään olleen myös päihteiden ja lääkkeiden sekakäyttöä, minkä vuoksi hänellä oli parikin sairaalahoitojaksoa. Viimeksi mainitun ongelman vuoksi hänen katsottiin viisaimmaksi erota puolueensa eduskuntaryhmästä ja hän jatkoi syksystä 2011 riippumattomana kansanedustajana. William Petzällin tiedetään hakeneen apua huumeongelmaansa kesällä 2012 ilman tulosta. Hänet löydettiin kotoaan kuolleena 1. syyskuuta 2012 eikä tapahtumaan arvella liittyvän rikosta.Aftonbladet, viitattu 2.9.2012 ==Lähteet== Luokka:Ruotsalaisten poliittisten nuorisojärjestöjen puheenjohtajat Luokka:Ruotsidemokraattien poliitikot Luokka:Vuonna 1988 syntyneet Luokka:Vuonna 2012 kuolleet
Erkki Etola

Erkki Olavi Etola (s. 14. tammikuuta 1945 Helsinki) on suomalainen liikemies. Etola on koulutukseltaan diplomi-insinööri. Etola johtaa perheyritys Etolaa. Lisäksi hän kuuluu Stockmannin johtoon.Etola, Erkki Reuters Etola omistaa Etola-konsernin yhtiöistä enemmistön eli yli 50 prosenttia, ja yhtiöidensä kautta viitisen prosenttia Stockmannista.Verotiedt Helsingin Sanomat Hän kuului myös Aldatan suurimpiin omistajiin.Erkki Etola tankkasi Aldataa alkuvuonna Arvopaperi 28.6.2011 Erkki Etolan vanhemmat olivat kauppaneuvos Nils A. Etola ja hammaslääkäri Irja Kahilus.Biografia-sampo: Nils Etola Viitattu 9.9.2021. Etola on merkittävä omistaja ja vallankäyttäjä lukuisissa Helsingin pörssissä noteeratuissa yhtiöissä. Vuonna 2021 Etola kuului kolmen suurimman tunnetun omistajan joukkoon Incapissa, Dovre Groupissa, Aspocompissa, Suomisessa, Digiassa, Componentassa ja Aktiassa. Vuonna 2022 Etola omisti Helsingin pörssissä osakkeita yhteensä yli 600 miljoonan euron arvosta. == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Vuonna 1945 syntyneet Luokka:Elävät henkilöt
Helin

Helin on muun muassa seuraavien henkilöiden sukunimi: * Anne Helin (s. 1987), suomalainen jääkiekkoilija * Eila Mikola (o.s. Helin, s. 1934), suomalainen juoksija * Eleanor Helin (1932–2009), yhdysvaltalainen tähtitieteilijä * Hannu Helin (1944–2015), suomalainen kirjailija * H. R. Helin (1868–1923), suomalainen arkkitehti * Irma Helin (s. 1994), ruotsalainen jalkapalloilija * Juha Helin (s. 1954), suomalainen jalkapalloilija * Kaarina Helin (s. 1956), suomalainen korkeushyppääjä * Kalle Helin (s. 1976), suomalainen jalkapalloilija * Maija Helin-Åvall (s. 1949), suomalainen taidemaalari * Maj- Len Helin (1922–2008), suomalainen taitoluistelija * Markku Helin (s. 1948), suomalainen oikeustieteilijä ja yksityisoikeuden professori * Matti Helin (1897–1919), suomalainen jääkärivänrikki * Matti Helin (1947–2020), suomalainen huilisti * Matti Helin (1949–2020), suomalainen jalkapalloilija ja valmentaja * Matti Helin (s. 1968), suomalainen diakoniajohtaja * Mika Helin (s. 1978), suomalainen jalkapalloilija * Mirjam Helin (1911–2006), suomalainen oopperalaulaja, laulunopettaja ja Sibelius-Akatemian professori * Osmo Helin (1921–2012), suomalainen päätoimittaja, elokuvaohjaaja ja käsikirjoittaja * Pekka Helin (s. 1947), suomalainen arkkitehti * Pekka Helin (s. 1951), suomalainen muusikko * Pentti Helin (s. 1934), suomalainen jalkapalloilija * Pentti Helin (s. 1962), suomalainen näyttelijä * Pertti Helin (s. 1941), suomalainen voimistelunopettaja, yleisurheiluvalmentaja ja kouluneuvos * Petri Helin (s. 1969), suomalainen jalkapalloilija * Risto Helin (1944–2018), suomalainen balettitanssija ja kampaaja * Sari Helin (s. 1968), suomalainen yrittäjä, Huono Äiti -yhteisön perustaja ja toimittaja * Sirpa Helin (s. 1959), suomalainen pesäpalloilija * Sofia Helin (s. 1972), ruotsalainen näyttelijä * Suvi Helin (s. 1985), suomalainen kuulantyöntäjä * Topi Helin, suomalainen potkunyrkkeilijä * Veka Helin, suomalainen laulaja.
Suomuevät

Suomuevät (Bathyclupeidae) on lyhtyahvenkalojen lahkoon kuuluva pieni valtamerikalojen heimo. ==Lajit ja anatomia== Suomuevien heimoon kuuluu kaksi sukua ja 10 lajia. Suomuevät ovat keskikokoisia kaloja, mutta korkeintaan 30 cm pitkiä. Ne ovat ruumiinrakenteeltaan pitkulaisia ja litteitä. Selkäevä on lyhyt ja peräevä pitkä, molemmissa evissä on suomuja. Silmät ja suu ovat kookkaat ja suu melkein pystysuora. Suomut ovat suurikokoisia, ja kalat ovat väriltään hopeanharmaita. ==Levinneisyys== Suomueviä tavataan melko harvinaisina trooppisilta ja subtrooppisilta alueilta Intian valtamerestä, Tyynenmeren länsiosasta ja Atlantista Meksikonlahdelta. Ne elävät tyypillisesti 400-500 metrin syvyydessä. Suomuevät ovat petokaloja, jotka syövät pääasiassa pienehköjä äyriäisiä. ==Lähteet== Luokka:Lyhtyahvenkalat
Jokimaan ravirata

Jokimaan ravikeskus on vuonna 1981 valmistunut, Lahden Jokimaalla toimiva raviurheilukeskus, johon kuuluvat raviradan lisäksi muun muassa totohalli, katsomo ja ravintolatilat. Vuonna 2011 aloitettiin uuden aition rakennustyöt. Jokimaan ravikeskuksessa järjestetään ravien lisäksi myös muuta toimintaa, kuten messuja ja urheilutapahtumia. Sen omistaa Lahden Hevosystäväinseura ry, joka perustettiin vuonna 1908. Ennen Jokimaan valmistumista ravikilpailuja järjestettiin Lahden vanhalla raviradalla. Vuonna 2010 Jokimaan ravikeskuksen liikevaihto oli noin 3,5 miljoonaa euroa. Keskuksen sisätiloihin mahtuu 2 500 ihmistä ja ulkotiloihin noin 20 000 ihmistä. == Historia ja arkkitehtuuri == Lahden ja Hollolan seudulla on järjestetty raveja jo kauppalan aikaan, mm. vuonna 1908 perustetun Lahden Hevosystäväin Seuran toimesta. Samana vuonna perustettiin myös Lahden vanha ravirata kaupungin länsipuolelle Kärpäseen. Tämän radan käytyä ahtaaksi ryhdyttiin suunnittelemaan Jokimaalle uutta ravikeskusta, jonka rakennukset suunnitteli lahtelaisarkkitehti Jorma Teerenmaa. Suurin osa rakennusten piirustuksista valmistui vuosina 1980-1981; näihin lukeutuvat katsomo, valmennustalli, huoltorakennus, valjastusrakennus, myyntikatos ja lipunmyyntikoju. Näitä täydennettiin myöhemmin hevostallilla 1983, uudella valjastuskatoksella 1987 sekä lounaskahviolla ja totohallilla 1990. Rakennuksista näkyvimmät katsomo ja kahvio rakennettiin tiilestä, pienemmät rakennukset taas puusta. == Toiminta == === Ravien aikana === Jokimaalla järjestettäviä ravipäiviä on vuodessa 38. Näihin luetaan ”perusravit” sekä muutamat isommat ravitapahtumat, kuten lämmin- ja kylmäveristen Suur-Hollola-ajot ja pikkujouluravit. Näiden lisäksi keskuksessa järjestetään myös harjoitusraveja lähes viikoittain. Ravien yhteydessä järjestetään totopelejä, ja ravien aikana keskuksen ravintolat ja pub ovat auki. Raveja voi seurata aitiosta tai istumakatsomosta. === Ravien ulkopuolella === Itse ravien lisäksi Jokimaan ravikeskuksella järjestetään myös muunlaisia tapahtumia. Keskus vuokraa sisä- ja ulkotilojaan, pysäköintialueitaan, sauna- ja kokoustilojaan, ravintoloitaan ja kabinettiaan niin yksityishenkilöiden kuin yritystenkin käyttöön. Esimerkiksi nuorisolentopalloturnaus Power Cup sekä Neste Oil Rally järjestettiin Jokimaalla.Jokimaan ravikeskus == Lähteet == ==Aiheesta muualla== * Jokimaan ravikeskuksen kotisivut Luokka:Suomen raviradat Luokka:Lahden urheilupaikat Luokka:Jokimaa
Kokonniemen laskettelukeskus

Kokonniemen laskettelukeskus on Porvoon kaupungin keskuksen lähellä Porvoonjoen länsirannalla sijaitseva laskettelukeskus. Keskukseen on raivattu uusia rinteitä laskettelukäyttöön ja nykyisin käytössä on viisi rinnettä ja hissiä. Yksi rinteistä on Snow Park, jossa on hyppyreitä, reilejä ja boxi. Kaikki keskuksen rinteet ovat valaistuja. Kokonniemen laskettelukeskuksessa toimii myös kahvila ja suksivuokraamo. Kesällä rinteitä käytetään alamäkipyöräilyyn. == Aiheesta muualla == * Kokonniemen laskettelukeskuksen verkkosivut Luokka:Suomen talviurheilukeskukset Luokka:Porvoon urheilupaikat
Jääpallon SM-sarjakausi 1987–1988

Jääpallon SM-sarja kaudella 1987-1988 pelattiin kymmenen joukkueen kaksinkertaisena sarjana. Neljä parasta joukkuetta etenivät pudotuspeleihin. Välierissä HIFK voitti paikallisvastustajansa, ensimmäistä kertaa pudotuspeleihin selviytyneen Botnian. Toisessa Välierässä Veiterä voitti OLS:n. Loppuottelu pelattiin Helsingissä uudella Kallion tekojääradalla. HIFK oli Veiterää parempi maalein 4-3 ja uusi mestaruutensa. == Mestaruussarja == === Sarjataulukko === Joukkue O V T H Maalit P Helsingin IFK 18 13 0 5 91–47 26 Oulun Luistinseura 18 10 3 5 75–44 23 Lappeenrannan Veiterä 18 10 2 6 86–64 22 Botnia-69 18 9 2 7 60–57 20 Porvoon Akilles 18 9 0 9 68–78 18 Veitsiluodon Vastus 18 8 1 9 74–68 17 Oulun Palloseura 18 7 3 8 65–59 17 Jyväskylän Seudun Palloseura 18 8 1 9 56–61 17 Warkauden Pallo -35 18 7 2 9 81–79 16 Mikkelin Kampparit 18 1 2 15 34–133 4 Kampparit putosi sarjasta suoraan. WP-35 säilyi karsinnan jälkeen, Sarjaan nousi Rovaniemen Palloseura. ===Runkosarjan parhaat maalintekijät=== Sija Pelaaja Joukkue Maalit 1\. Leo Segerman Veiterä 31 2\. Kari Kittilä Vastus 30 3\. Veikko Niemikorpi HIFK 29 == Välierät == Välierät pelattiin kaksiosaisina ja ne aloitettiin runkosarjassa huonommin sijoittuneen kotikentällä. Joukkue 1 Tulos Joukkue 2 Ottelu 1 Ottelu 2 Botnia-69 6–15 Helsingin IFK 3–10 (0–6) 3–5 (1–2) Lappeenrannan Veiterä 15–5 Oulun Luistinseura 5–1 (1–0) 10–4 (2–2) == Loppuottelut == Joukkue 1 Tulos Joukkue 2 Helsingin IFK 4–3 (3–1) Lappeenrannan Veiterä ==Lopulliset sijoitukset== Sija Joukkue 1\. Helsingin IFK 2\. Lappeenrannan Veiterä 3\. Oulun Luistinseura 4\. Botnia-69 == Suomen mestarit == HIFK: Risto Ruokolainen, Ben Söderling, Johan Stierncreutz, Olli Pylsy, Kari Kiviharju, Mika Sirkkiö, Kari Peuhkuri, Heikki Raitavuo, Veikko Niemikorpi, Sami Lehto, Tuomo Säävälä, Mika Mutikainen, Yrjö Skaffari, Jarmo Haavisto, Petri Partanen, Rami Koivisto. Valmentaja Raine Salminen. == Lähteet == * Siukonen-Ahola: Urheilu Jätti 1989, Gummerus (ISBN 951-8920-07-9) * Anttinen: Vuosisata jääpalloa, Multiprint Oulu 2011 Luokka:Jääpallon SM-sarja Luokka:Vuoden 1988 jääpallo Luokka:Vuoden 1987 jääpallo
FC Vorskla Pultava

Football Club Vorskla Pultava () eli FC Vorskla Pultava on ukrainalainen jalkapalloseura Pultavan kaupungista. Seura pelaa Ukrainan korkeimmalla sarjatasolla Ukrainan valioliigassa. Ukrainan Cupin seura voitti 2009. ==Historia== Vorskla Pultava perustettiin 5. tammikuuta 1955 nimellä Kolgospnyk. Vuonna 1956 seura voitti Ukrainan SSR Cupin. 1957 seura muuttui puoliammattimaiseksi. Vuonna 1965 seura vaihtoi nimensä Kolokseksi. Vuonna 1968 seura nousi sarjatasoa ylemmäs, Ukrainan toiseksi korkeimmalla sarjatasolle ja vaihtoi nimensä Selstrojksi, mutta vaihtoi sen heti seuraavana vuonna Stroiteliksi. Vuonna 1971 Neuvostoliiton jalkapallossa tehtiin rakenteellisia muutoksia, jotka pakottivat Stroitelin vetäytymään 1. divisioonasta. Vuonna 1972 seuran nimeksi tuli taas Kolos. 1984 seura uudistui, ja vaihtoi nimensä Vorsklaksi. 1988 seura sijoittui 1. divisioonassa toiseksi. Neuvostoliiton hajottua Vorskla nousi pääsarjaan. Seura saavutti sen verran menestystä, että pääsi pelaamaan Euroopan yhteisiin turnauksiin kolmesti: UEFA Cupiin 1997 ja 2000 sekä Intertoto Cupiin 1998. Ukrainan Cupin seura voitti 2009. Eurooppa-liigaan seura on edennyt kahdesti: kaudeksi 2009-10 ja 2011-12. ==Lähteet== Vorskla Pultava Luokka:Pultava Luokka:Vuonna 1955 perustetut urheiluseurat
Joe Smith (Martti Innanen)

Joe Smith on Martti "Huuhaa" Innasen luoma kuvitteellinen henkilö. Henkilöä kuvaillaan "kansainväliseksi lontoolaiseksi seikkailijaksi". Hahmo esiintyi Innasen kirjoittamissa ja esittämissä parodisissa seikkailuaiheisissa radiokuunnelmissa, joita hän teki 1960-luvulla Yleisradion radiokanavilla. Myöhemmin osa tarinoista, kuten esimerkiksi Joe Smith Rasilian satemetsässä julkaistiin C-kasetille (myöhemmin uusintajulkaisuna LP:nä ja CD:nä) JP- musiikin julkaisemana vuonna 1981. Innanen kirjoitti Joe Smith -tarinoita myös tekstimuodossa kirjoihinsa Seikkailu viitakossa (1967) ja Lippa vinossa (1969). Vuonna 2015 Yle Radioteatteri tuotti Joe Smithistä kuunnelman, johon sisältyy kolme tarinaa: Tartsan ja Pielaveten salainen aarre, Joe Smith Ekyptissä ja Joe Smith Intiassa. Kuunnelmassa tarinat lukee näyttelijä Teijo Eloranta. ==Lähteet== Luokka:Kuvitteelliset henkilöt Luokka:Suomalaiset radiokuunnelmat
Ifat

Ifat oli keskiaikainen valtio nykyisen Etiopian alueella Awashjoen laaksossa ja ympäröivillä vuoristoalueilla. Se syntyi 1200-luvun loppupuolella Walashma- dynastian perustajan Wali Ashman aikana. Ifat valloitti Šoan valtakunnan ja alisti valtaansa muita pieniä muslimivaltioita. Maan väestö koostui islamiin kääntyneistä seemiläisistä ja kuušilaisista kansoista, jotka harjoittivat maanviljelyä ja karjanhoitoa. Tärkeä merkitys oli myös Zeilan satamakaupunkiin johtaneella kauppareitillä. 1300–1400-luvuilla Ifat kävi jatkuvia sotia kristityn Etiopian kanssa. Keisari Yeshak I valloitti sen vuonna 1415 ja Zara Yakob hävitti alueen perusteellisesti vuonna 1445. Ifatin itäosa liitettiin Adalin sulttanikuntaan. ==Lähteet== Luokka:Afrikan entiset monarkiat Luokka:Djiboutin historia Luokka:Etiopian historia
Veikko Hänninen

Veikko Armas Hänninen (3. huhtikuuta 1929 Jyväskylä – 24. tammikuuta 1981 Jyväskylä) oli suomalainen eräkirjailija. Hänninen kuvasi kirjassaan Siima soi hauenkalastusta heittovavalla keskisuomalaisilla metsälammilla. == Teoksia == * Siima soi. Gummerus 1978 == Lähteet == * Luokka:Suomalaiset kirjailijat Luokka:Vuonna 1929 syntyneet Luokka:Vuonna 1981 kuolleet
Olavi Silvo

Olavi Edvard Johannes Silvo (20. heinäkuuta 1922 – 16. kesäkuuta 1981 Helsinki) oli suomalainen nuortenkirjailija. Silvo valmistui maatalous- ja metsätieteiden kandidaatiksi 1946, lisensiaatiksi 1966 ja maatalous- ja metsätieteiden tohtoriksi 1970. Hän toimi ympäristötoksikologian dosenttina Helsingin yliopistossa. == Teoksia == * Suolaisilla vesillä : seikkailuja merillä. Otava 1960 == Lähteet == * * Kymenlaakson kirjailijat : Olavi Silvo Luokka:Suomalaiset lasten- ja nuortenkirjailijat Luokka:Vuonna 1922 syntyneet Luokka:Vuonna 1981 kuolleet
Cay Karlsson

Cay Karlsson (s. 24. joulukuuta 1945 Helsinki) on suomenruotsalainen muusikko. Karlsson aloitti solistina The Scaffolds -rautalankayhtyeessä. Myöhemmin hän tuli tunnetuksi The First- ja Cumulus-yhtyeissä ja esitti Hectorin kanssa Syksyn sävelessä 1973 kappaleen "Marleena", joka sijoittui kuudenneksi. Leipätyönsä Karlsson teki Yleisradiossa ruotsinkielisen kanavan toimittajana eläkkeelle siirtymiseensä asti, loppuajan toimituspäällikkönä. Vuonna 1976 Cay Karlsson meni naimisiin laulaja Anki Lindqvistin kanssa pitkän seurustelun jälkeen. Liitto päättyi myöhemmin. == Lähteet == *Back to the Sixties === Viitteet === Luokka:Suomenruotsalaiset muusikot Luokka:Folkmuusikot Luokka:Hector Luokka:Vuonna 1945 syntyneet Luokka:Elävät henkilöt
Allan Sinisalo

Allan Arvid Sinisalo, sukunimi aik. Lindroos (26. syyskuuta 1888 Mäntsälä – 3. helmikuuta 1981) oli suomalainen uskonnollinen runoilija. == Teoksia == * Jeesuksesta laulan. Tekijä, Helsinki 1946, 3. painos 1948 * Jeesuksesta laulan : uusia hengellisiä lauluja 2. Tekijä, Helsinki 1949 * Jeesuksesta laulan : uusia hengellisiä lauluja 3. Tekijä, Helsinki 1950 * Jeesuksesta laulan : 1-10 vihko. 4. painos Tekijä, Helsinki 1950, 1951 * Jeesuksesta laulan : 11 vihko. Tekijä, Helsinki 1952 * Suojatie : runoja. Lahti 1962 * Kaarisilta : runoja. Tekijä, Lahti 1968 * Herra antoi : runoja. Tekijä, Lahti 1969 * Herra otti : runoja. Tekijä, Lahti 1969 * Kiitetty olkoon Herran nimi : runoja. Tekijä, Lahti 1969 * ...se rakentajan poika. Tekijä, Helsinki 1972 * Hiljentyen, kuunnellen, rukoillen, kiittäen : Allan Sinisalon laulurunoutta vuodelta 1977. A. Sinisalo, Helsinki 1977 * Yhdeksänkymmentä laulua : taivaallisen Isäni ja Vapahtajani siunaavien käsien kannattamana 90 vuotta. A. Sinisalo, Helsinki 1978 == Lähteet == * Luokka:Suomalaiset runoilijat Luokka:Vuonna 1888 syntyneet Luokka:Vuonna 1981 kuolleet
E. H. Pipatti

Eino Heikki Pipatti (5. kesäkuuta 1898 Jaakkima – 8. huhtikuuta 1979 Hattula ) oli suomalainen kansakoulunopettaja ja runoilija. == Teoksia == * Vuorimiehen poluilta : runoja. Pipatin suku, Turku 1971 == Lähteet == * Luokka:Suomalaiset runoilijat Luokka:Vuonna 1898 syntyneet Luokka:Vuonna 1979 kuolleet
Stirlingin linna

Stirlingin linna sijaitsee jyrkkäreunaisella kukkulalla Stirlingissä, Skotlannin entisessä pääkaupungissa. Se on yksi Skotlannin suurimmista ja historiallisesti merkittävimmistä linnoista. Nykyiset rakennukset on pääsääntöisesti rakennettu vuosina 1490–1600. == Sijainti == Stirling on sijainnut aina strategisesti merkittävällä paikalla Skotlannin halkaisevan Forthjoen matalimmalla kohdalla, joka on ollut tärkein kulkureitti Etelä- ja Pohjois-Skotlannin välillä. == Keskiaika == Ensimmäinen maininta Stirlingin linnasta on noin vuodelta 1110, jolloin kuningas Aleksanteri I rakennutti kukkulalle kappelin.Historic Scotland (viitattu 30.9.2011) Hän myös kuoli siellä 1124. Skotlannin itsenäisyyssotien (1296–1357) aikana Stirlingin alueella käytiin lukuisia taisteluita ja linna oli vuoron perään skotlantilaisten ja englantilaisten hallussa. Kuuluisin taistelu käytiin 1297, jolloin skotlantilainen kapinallinen William Wallace voitti englannin kuninkaan Edward I:n joukot läheisellä kivisillalla. Skotlannin itsenäistyttyä kuninkaat Robert II ja Robert III alkoivat rakennuttaa uutta linnaa Stirlingin kukkulalle. Vanhimmat yhä olemassa olevat linnan osat (esim. vuonna 1381 rakennettu pohjoinen portti) ovat tältä aikakaudelta.Stirling Castle (viitattu 30.9.2011) == Renessanssi == Stirlingin linna toimi Skotlannin Stuart- sukuisten kuninkaallisten virallisena asuinpaikkana 1600-luvulle asti. Traagisista elämänvaiheistaan tunnettu kuningatar Maria Stuart kruunattiin siellä vuonna 1543. Stuartien aikana linnaa vahvistettiin ja laajennettiin runsaasti.Stirling Castle - Timeline (viitattu 4.10.2011) Tältä ajalta on peräisin muun muassa linnan kuninkaallinen palatsi, joka rakennettiin Jaakko V:n aikana 1540-luvulla. Palatsi on yksi parhaiten säilyneistä renessanssirakennuksista Isossa-Britanniassa.inStirling.com (viitattu 4.10.2011) == Uusi aika == Stirlingin merkitys hallinnollisena keskuksena väheni Englannin sisällissodan ja Yhdistyneen kuningaskunnan syntymisen jälkeen. Viimeinen sotilaallinen tapahtuma Stirlingin linnassa oli Charles Edward Stuartin hyökkäys toisen Jakobiittikapinan aikana vuonna 1745. Tämän jälkeen linna toimi varuskuntana vuoteen 1964 asti.Castles in Scotland (viitattu 4.10.2011) == Lähteet == Luokka:Stirling Luokka:Skotlannin linnat
A. H. Turunen

Arvo Henrik Turunen (13. kesäkuuta 1908 Pielisjärvi – 5. maaliskuuta 1978 Helsinki ) oli suomalainen eräkirjailija. == Teoksia == * Kettu lennosta : tarinoita riistamailta ja kalavesiltä. Karisto 1959 * Korven metso ja kutusiika : erätarinoita ja tunnelmia. Karisto 1960 == Lähteet == * * Pohjoiskarjalaisten nykykirjailijoiden matrikkeli : A. H. Turunen Luokka:Suomalaiset kirjailijat Luokka:Vuonna 1908 syntyneet Luokka:Vuonna 1978 kuolleet